Jacob Johann von Sievers

Jakobo Johann Grafo von SIEVERS (; n. la 30-an de aŭgusto 1731, en Wesenberg, Gouvernement Estland – m. la 23-an de julio 1808, en Bauenhof, hodiaŭ: Bauņu, apud Valmiera en Livonio) estis german-balta oficiro, framasono, ŝtatisto, diplomato en la servo de la Rusa Imperio. Li estas konsiderata grava reformisto dum la regado de carino Katerina la 2-a. 

Inter liaj postenoj kaj atingoj estis guberniestro de Novgorodo, eksterordinara ambasadoro al Pollando, kaj efektiva privata konsilisto (). Unu el la fondintoj de la Imperia Libera Ekonomia Societo (), estro de la projektado de la kanalo Mariinskij (d:Q4281412).

Dum la Sepjara Milito de 1756-1763, Sievers funkciis kiel Generalfuriero de la Rusa Armeo, post kio en 1764 li estis nomumita de Katerina la 2-a kiel Guberniestro de Novgorodo.

Jacob Sievers enkondukis terpomkultivadon kaj organizitan poŝtsistemon en Rusio, kaj en 1767 kaŭzis la forigon de torturo.

Surbaze de la propono de Sievers, la guberniestreco estis enkondukita en la Rusia Imperio kaj li mem estis nomumita ĝeneralguberniestro de Novgorodo, Tver kaj Pskovo. En 1781, Sievers fariĝis la sendito de la Rusia Imperio al Pollando kaj gvidis la duan kaj trian dispartigon de tiu regno

La 5-an de decembro 1792 li estis nomumita eksterordinara sendito kaj plenrajta ministro de Katerina la 2-a en la Pola-Litova Komunumo, mision kiun li plenumis de la 16-a de februaro ĝis la 28-a de decembro 1793. Por tio li estis ornamita per la Ordeno de la Blanka Aglo (1793) kaj la Ordeno de Sankta Stanislao (1793).

Caro Paŭlo nomumis lin senatano en 1796 kaj en 1797 por estri la novan departementon de Akvovojoj, kaj en 1798 donis al li la heredan titolon de grafo. En 1800, Sievers demisiis de registara servo.

 Referencoj 

 Eksteraj ligiloj 

 Яков Ефимович Сиверс Biografio (rusa) 

Kategorio:Germanaj baltoj
Kategorio:Kavaliroj de Ordeno de Blanka Aglo
Kategorio:Naskiĝintoj en 1731
Kategorio:Mortintoj en 1808
Kategorio:Aleksandro Nevskijaj Ordenitoj
Kategorio:Ambasadoroj en Pollando